Su mandrone

Non b’at male che s’Omine mandrone:
Oziosu, de viscios pienu,
Sempre campadu de subra s’anzenu
Ch’a tribagliare no at passione;

Ma est famidu in calchi occasione
Ca non tened incunza e ne cruvenu.
Nara ch’est troppu in basciu su terrenu
Pro leare su zappu o su piccone.

Sa terra mai l’est istada amiga
Pritte sempre lassada l’ada incolta
Ogni tipu ‘e faccenda isse discuida

Contrariu a suores e fadiga
Ma li suzedi pius de una olta
Andare a lettu cun sa brente isbuida.

Ulassa, mese ‘e Cabidanni 2005